stanford-oval/wikipedia huggingface dataset:
Xiangqi
Muuta

Pelistä on erilaisia variaatioita Kiinan sisälläkin. Koreassa pelattava janggi on kiinalaista shakkia muistuttava peli.
Xiangqi Suomessa

Järjestynyttä xiangqi-toimintaa Suomessa on harjoittanut vuodesta 1992 lähtien Kiinalaisen shakin ystävät Suomessa ry. Paikallista kerhotoimintaa on xiangqissa järjestetty mm. Helsingissä, Järvenpäässä, Oulussa ja Uudessakaupungissa.
Aiheesta muualla

Kuvia tai muita tiedostoja aiheesta Xiangqi Wikimedia Commonsissa
Alkuasetelma. Joki ja palatsit hyvin esillä.
Tamás Sulyok

| Tamás Sulyok |
| --- | --- |

Unkarin presidentti
 5.3.2024 alkaen  
Pääministeri:  Viktor Orbán
Edeltäjä:  László Kövér (vt.)
Henkilötiedot
Syntynyt: 24. maaliskuuta 1956 (ikä 68)
Tiedot
Puolue:  sitoutumaton
Koulutus:  oikeustieteen tohtori (2013)
Tutkinnot:  Szegedin yliopisto
Tamás Sulyok (unkarilaisittain Sulyok Tamás [ˈʃujok ˈtɒmaːʃ]), (s. 24. maaliskuuta 1956) on unkarilainen juristi ja poliitikko, joka toimii maansa presidenttinä maaliskuusta 2024 alkaen.
Virkaura

Tamás Sulyok opiskeli lakitiedettä Szegedin yliopistossa, valmistui 1980 ja suoritti asianajajatutkinnon 1982. Sittemmin hän on suorittanut tutkinnon EU-lainsäädännöstä Budapestin Eötvös Loránd -yliopistossa 2004 ja väitellyt filosofian tohtoriksi 2013.
Sulyok työskenteli lainopillisena asiantuntijana ja asianajajana vuoteen 2014 saakka, jolloin hänet nimitettiin perustuslakituomioistuimen jäseneksi. Sen varapuheenjohtajana hän toimi vuosina 2015–2016, sen jälkeen puheenjohtajana vuoteen 2024 saakka.
Helmikuussa 2024 Fidesz-puolue nimesi Sulyokin presidenttiehdokkaaksi sen jälkeen, kun edellinen presidentti Katalin Novák oli joutunut eroamaan. Parlamentti äänesti hänen nimityksestään 26. helmikuuta 2024, ja virallisesti hän astui virkaansa 5. maaliskuuta 2024.
Ensimmäisenä virkapäivänään hän allekirjoitti Ruotsin Nato-jäsenyyden ratifioinnin.
Toiminta liike-elämässä

Lakimiehenä toimiessaan Sulyok vaikutti useissa yrityksissä, joista HVG-lehden mukaan monien toiminta päättyi yllättäen ja arvoituksellisesti. Hän oli vuosina 2000–2014 Itävallan kunniakonsuli, ja hänellä oli ilmeisesti myös hyvät yhteydet moniin itävaltalaisiin liikeyrityksiin.
Toukokuussa 2024 oppositiopuolue DK (Demokraattinen koalitio) yritti käynnistää parlamentissa menettelyn Sulyokin erottamiseksi presidentin virasta väärinkäytösten perusteella. DK:n europarlamenttiedustajan Klára Dobrevin mukaan Sulyok oli 2000-luvun alussa lakimiehenä mukana niin sanotussa "peltomafiassa", järjestelemässä kauppoja, joissa bulvaanien välityksellä viljelysmaata siirtyi lainvastaisesti itävaltalaisten omistukseen. Presidentin kanslia on kiistänyt kaikki syytökset. Riippumattoman median haastatteleman asiantuntijan mukaan siinäkin tapauksessa, että Sulyokin maakauppojen voitaisiin osoittaa rikkoneen lakia, nämä rikkomukset olisivat jo vanhentuneet, joten asialla olisi lähinnä moraalista merkitystä.
Perhe ja yksityiselämä

Sulyok on naimisissa Zsuzsanna Nagyn kanssa. Heillä on kaksi lasta.
Jo ennen virkaan astumistaan Sulyok joutui julkisuuden hampaisiin perhetaustansa takia. Hän oli vuonna 2023 antanut transilvanianunkarilaiselle lehdelle haastattelun, jossa kertoi isänsä tarinan. Sen mukaan hänen isänsä, asianajaja László Sulyok, olisi vuonna 1946 tuomittu kansantuomioistuimessa poissaolevana kuolemaan ja joutunut piileskelemään maan alla vuosikausia, syynä kommunistisen puoluesihteerin henkilökohtainen kauna avioerojutun takia, jossa László Sulyok oli avustanut puoluesihteerin entistä vaimoa. Historiantutkija László Karsain mukaan tarina ei pidä paikkaansa: László Sulyokia ei missään vaiheessa tuomittu kuolemaan, kylläkin etsintäkuulutettiin sen takia, että hän oli aktiivisesti toiminut Saksan natsipuoluetta myötäilevässä Unkarin kansallissosialistisessa puolueessa ja julkaissut paikallislehdessä natsimiehitystä ja juutalaisvainoja ylistävän artikkelin. Vaikka Tamás Sulyok ei tietenkään ole vastuussa isänsä teoista, on Karsain mukaan hämmentävää, että hän levittää tämän toiminnasta täysin perätöntä tietoa, vaikka hänen olisi ollut helppo ottaa selvä asian oikeasta laidasta.
Kaari Mattila

Kaari Mattila (ent. Päivi Mattila, s. 27. syyskuuta 1972 Helsinki) on vuodesta 2025 Itä-Suomen yliopiston työelämäprofessori.
Sitä ennen Mattila oli Ihmisoikeusliiton pääsihteerinä vuosina 2013–2024. Hän siirtyi tehtävään Amnestyn Suomen osaston ihmisoikeustyön johtajan tehtävästä.
Mattila on koulutukseltaan valtiotieteiden tohtori. Hän väitteli Helsingin yliopistossa vuonna 2011 aiheenaan Intian kotien työsuhteet.
Mattila on nostanut esiin Suomen lainsäädännöllisiä epäkohtia liittyen muun muassa vammaisten, turvapaikanhakijoiden ja köyhimpien ihmisten perus- ja ihmisoikeuksien toteutumisen suhteen.
Jon-Erik Hexum

Jon-Erik Hexum (5. marraskuuta 1957 – 18. lokakuuta 1984) oli yhdys­valtalainen näyttelijä ja malli. Hänet tunnetaan päärooleistaan ​​tv-sarjassa Voyagers! ja Cover Up sekä hänen sivuroolinsa Pat Trammellina elämäkertaelokuvassa The Bear. Hän kuoli vahingossa ammuttuaan itseään paukkupatruunalla Cover Up -elokuvan kuvauksissa. Häntä pidettiin "seuraavana suurena tähtenä". Hexum oli hänen aikanaan suosittu seksisymboli ja hänet tunnettiin myös syvästä bassoäänestään ja vaaleansinisistä silmistään.
Filmografia > Näyttelijänä elokuvissa

| Vuosi | Elokuva | Rooli | Huomiot |
| --- | --- | --- | --- |
| 1982–1983 | Voyagers! | Phineas Bogg | 20 jaksoa |
| 1983 | Voyager from the Unknown | Phineas Bogg |  |
| 1983 | Making of a Male Model | Tyler Burnett | Televisioelokuva |
| 1984 | Hotel (televisiosarja) | Prince Erik | Jakso: "Tomorrows" |
| 1984 | The Bear | Pat Trammell |  |
| 1984 | Cover Up (TV Sarja) | Mac Harper | 8 jaksoa |
Sakari Knuuttila

| Sakari Knuuttila |
| --- | --- |
 Sakari Knuuttila puhuu Jyväskylän yliopistossa vuonna 1983.
Kansanedustaja
 5.4.1966–21.3.1991  
Ryhmä/puolue:  SDP
Vaalipiiri:  Keski-Suomi
Henkilötiedot
Syntynyt: 5. huhtikuuta 1930 Hamina
Kuollut: 4. joulukuuta 2023 (93 vuotta)
Ammatti:  insinööri
Eero Sakari Knuuttila (5. huhtikuuta 1930 Hamina – 4. joulukuuta 2023) oli suomalainen poliitikko, joka toimi SDP:n kansanedustajana vuosina 1966–1991.
Elämä

Knuuttila valmistui insinööriksi Tampereen teknillisestä opistosta 1953 ja työskenteli sen jälkeen tiesuunnitteluinsinöörinä. Knuuttila oli kansanedustajana Keski-Suomen vaalipiiristä. Hän istui myös Jyväskylän kaupunginvaltuustossa vuosina 1965–2004 ja sai valtiopäiväneuvoksen arvon vuonna 1990.
Kansanedustajana Knuuttila oli erityisen kiinnostunut täystyöllisyydestä, liikennekysymyksistä ja verotuksesta. Hän ajoi vuonna 1969–1972 läpi perustuslain muutoksen, jonka mukaan Suomen kansalaisella on oikeus työhön, perusoikeudeksi (valtiovallan asiana on tarvittaessa järjestää Suomen kansalaiselle mahdollisuus tehdä työtä, mikäli laissa ei ole toisin säädetty). Urho Kekkosen valitsemista poikkeuslailla vuonna 1973 Knuuttila ei hyväksynyt sellaisenaan, vaan ehdotti että poikkeusaikaa olisi vain kolme vuotta. Tämä herätti paheksuntaa Kekkosen laajan kannattajajoukon keskuudessa, ja Knuuttila joutui selittämään esitystään myös kahden kesken Kekkoselle..
Knuuttila oli 1980-luvulla eduskunnan pankkivaliokunnan puheenjohtaja. Muistelmissaan hän kritisoi 1980-luvun rahapolitiikkaa siitä, että Suomi vapautti rahamarkkinat ilman, että asiaa olisi käsitelty eduskunnassa. Esimerkiksi valuuttasäännöstelyn lopettaminen oli päätetty 1986 vain virkamiesten kesken, ja lopulta ajauduttiin pankkikriisiin. Valittaessa SDP:n ehdokasta vuoden 1994 presidentinvaaliin Knuuttila oli yhtenä ehdokkaana. Pääehdokkaat olivat Martti Ahtisaari ja Kalevi Sorsa.
Knuuttilalle myönnettiin Pohjois-Korean Kansojen ystävyyden ritarikunnan ensimmäisen luokan kunniamerkki vuonna 1986. Knuuttila oli sotilasarvoltaan reservin kapteeni.
Teokset

Talvi-illan tarinoita : neljännesvuosisata eduskunnassa 1966–1991.  Jyväskylä:  tekijä, 2012.  ISBN 978-952-93097-7-1
Genève-Servette HC

| Genève-Servette HC |
| --- | --- |

Perustettu:  1905 
Kaupunki:  Geneve, Sveitsi
Kotiareena:  Les Vernets 
– kapasiteetti:  7 135
Sarjataso:  National League
Värit:                

Toimitusjohtaja:   Marc Gautschi
Puheenjohtaja:   Philippe Baechler
Kapteeni:   Noah Rod
Mestaruudet:  1 (2023)
Hopeaa:  9 (1917, 1920, 1966, 1967, 1968, 1969, 1971, 2008, 2010)
Infobox OKVirheellinen NIMI-arvo: 
Kuva Genève-Servette ja SC Bielin välisestä ottelusta tammikuussa 2016.
Seuran kotiareena Les Vernets.
Genève-Servette HC ("Servette", "GSHC") on sveitsiläinen vuonna 1905 perustettu jääkiekkojoukkue Genevestä ja on yksi Euroopan vanhimmista jääkiekkojoukkueista. Joukkue pelaa maan pääsarjassa National Leaguessa. Seura on pelannut useaan otteeseen Sveitsin pääsarjassa. National Leaguessa seura on pelannut yhtäjaksoisesti vuodesta 2002 lähtien. Kaudella 2022–2023 Genève-Servette voitti ensimmäisen kerran Sveitsin mestaruuden. Kaudella 2023–2024 Servette voitti jääkiekon Mestarien liigan.
Genève-Servette pelaa kotiottelunsa Les Vernetsissä, johon mahtuu yli 7 135 ihmistä.
Historia

Servetten jääkiekkojaosto perustettiin vuonna 1905, mutta jääkiekon vakiintuminen Genevessä kesti lähes 50 vuotta. Ennen tekojään rakentumista 1954 Servette joutui pelaamaan kotiottelunsa Lausannessa tai au Pontissa. Marraskuussa 1954 avattiin Pavillion des Sports-tekojää. Kaudelle 1956 Servette nousi Sveisin B-liigaan ja uusi Les Vernets-jäähalli avattiin 1958. Kaudella 1959 Servette voitti Sveitsin Cupin 11 820 katsojan edessä, mikä on seuran katsojaennätys.
Vuonna 1963 perustettin Genève-Servette HC Servetten ja UGS:n jääkiekkojaostojen fuusiona. Kauden 1964 seura nousi Sveitsin A-Liigaan, jossa tämä pelasi vuoteen 1975. Kauden 1980 päätteeksi seura putosi B-liigasta 3. korkeimmalle sarjatsolle, mutta nousi takaisin B-liigaan 1995 ja A-liigaan 2001. Kaudella 2007-2008 seura pelasi ensimmäisen kerran Sveitsin mestaruudesta, mutta hävisi finaalissa. Kaudella 2010–2011 seuran ottelut olivat Sveitsin liigan kolmanneksi suosituimpia. Vuosina 2013 ja 2014 seura voitti Spengler Cupin. Vuonna 2017 seura sai toisen hopeansa finaalisarjassa. Kauden 2022–2023 päätteeksi seura nousi ensimmäistä kertaa Sveitsin mestariksi voitettuaan EHC Bielin finaalisarjassa. Tämän ansiosta seura sai paikan Mestarien liigassa, minkä seura voitti vuonna 2024.
Joukkue kaudella 2024-2025

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 29 |  | Robert Mayer | L | 2027 | Havirov, Tšekki, Tšekkoslovakia |  |
| 31 |  | Nassim Jaafri |  | 2025 | Geneve, Sveitsi |  |
| 34 |  | Gauthier Descloux | L | 2026 | Fribourg, Sveitsi |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 14 |  | Giancarlo Chanton | L | 2026 | Büsserach, Sveitsi |  |
| 21 |  | Tim Berni | L | 2027 | Dübendorf, Sveitsi |  |
| 25 |  | Roger Karrer (A) | R | 2028 | Zürich, Sveitsi |  |
| 27 |  | Eric Schneller | R | 2026 |  |  |
| 90 |  | Simon Le Coultre | L | 2027 | Le Sentier, Sveitsi |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 11 |  | Vincent Praplan | R | KH / OLH | 2029 | Sierre, Sveitsi |
| 13 |  | Luca Hischier | L | KH / OLH | 2028 | Naters, Sveitsi |
| 17 |  | Arnaud Jacquemet | R | OLH / P | 2025 | Sion, Sveitsi |
| 19 |  | Joshua Jooris | R | KH / OLH | 2026 | Burlington, Ontario, Kanada |
| 33 |  | Alessio Bertaggia | L | LH | 2027 | Lugano, Sveitsi |
| 60 |  | Markus Granlund | L | KH / VLH | 2026 | Oulu, Suomi |
| 65 |  | Sakari Manninen | L | KH / VLH | 2027 | Oulu, Suomi |
| 71 |  | Tanner Richard (A) | L | KH | 2028 | Markham, Ontario, Kanada |
| 73 |  | Christophe Cavalleri | L | KH | 2025 |  |
| 78 |  | Marc-Antoine Pouliot | R | KH / OLH | 2025 | Quebec City, Québec, Kanada |
| 85 |  | Marco Miranda | L | VLH | 2027 | Dübendorf, Sveitsi |
| 91 |  | Michael Loosli | L | LH | 2025 | Boll, Sveitsi |
| 96 |  | Noah Rod (C) | L | LH | 2027 | La Chaux-de-Fonds, Sveitsi |
Joukkue kaudella 2024-2025 > Valmennus & Joukkueenjohto

Valmentaja: Rikard Franzén
Valmentaja: Yorick Treille
Maalivahti- & Videovalmentaja: Mathieu Fernandes
Fysiikkavalmentaja: Gaëtan Brouillard
Taitovalmentaja: Eric Walsky
Huoltopäällikkö: Jordan Nardi
Huoltopäällikkö: Aurélien Omer
Puheenjohtaja: Philippe Baechler
Toimitusjohtaja: Marc Gautschi
Lähde: EliteProspects
Saavutukset

2023
1959, 1972
2024
2014, 2015
Aiheesta muualla

Seuran verkkosivusto
| n k Geneve |
| --- | --- | --- |
| Alueet |  Champel  Cité-Viesseux  Cornavin  Des Grottes  Eaux-Vives  Frontenex  Geneven keskusta  Geneven vanhakaupunki  Hollande  La Grande-Boissière  La Florence  La Jonction  Le Grand-Morillon  Les Acacias  Les Vernets  James-Fazy  Pâquis-Nations  Plainpalais  Rues Basses  Saint-Gervais Les Bergues  Saint-Jean  Servette  Varembé  Quai du Mont-Blanc  |  |
| Liikenne |  Gare de Cornavin  Geneven kansainvälinen lentoasema  Transports publics genevois  |  |
| Nähtävyydet |  Bastions-puisto  Bâtiment des Forces motrices  Bourg-de-Four -aukio  Brunswick-monumentti  Englantilainen puutarha Geneven kukkakello  Genevenjärvi  Jet d’eau  Kansojen palatsi  Kasvitieteellinen puutarha  La Grange -puisto  Palexpo  Parc de l'Ariana  Pyhän Pietarin katedraali Makkabilaiskappeli  Reformaattorien muuri  Rue du Rhône  |  |
| Koulutus ja tutkimus |  Cern  Geneven yliopisto  Graduate Institute of International and Development Studies  |  |
| Kulttuuri |  Arianan keramiikka- ja lasimuseo  Kansainvälinen Punaisen Ristin ja Punaisen Puolikuun museo  Musée Barbier-Mueller  Patek Philippen kellomuseo  Salon International de l’Auto et accessoires  Sissi-patsas  Taiteen ja historian museo  |  |
| Urheilu |  Geneva Open  Genève-Servette HC  Servette FC  Stade de Genève  |  |
| Muuta |  OHCHR  UNHCR  Yhdistyneiden Kansakuntien toimisto Genevessä  |  |
Aquador

Aquador 28 HT. Aquador-veneille on pyritty luomaan yhtenäistä brändi-ilmettä kylkien tummansinisellä värityksellä.
Aquador on suomalaisen Bella-Veneet-konsernin omistama tuotemerkki.
Aquador on alun perin Sakari Mattilan luoma venemallisto, jota Bella-veneet valmisti 1990-luvulla alihankintana. Mattila vei tuotannon 1997 Irlantiin, josta Bella osti tappioihin vajonneelta yhtiöltä muotit ja mallioikeudet takaisin Suomeen vuonna 2000.
Sen jälkeen Aquador-veneet valmistettiin Kuopiossa ja Luodossa. Ruotsalainen Nimbus Boats osti Bella-Veneet Oy:n ja sen mukana Aquadorin vuonna 2018. Vuonna 2024 Nimbus päätti lopettaa veneiden valmistuksen Suomessa.
Vuoden 2025 malli Aquador 400 HT valmistetaan Model Artin venetehtaalla Puolassa. Malli 400 on merkin ensimmäinen Puolassa valmistettu venemalli. Model Art valmistaa mm. Askeladden- ja Nimbus-merkkisiä veneitä.
80 prosenttia yrityksen tuotannosta menee vientiin.
Markkinoinnissa Aquadorin tunnusomaisia piirteitä ovat olleet tummansininen kylkiväri, tummansininen verhoilu ja tummat, kiiltolakatut puupinnat.
Aquador-veneiden asiakkaisiin kuuluvat mm. Vladimir Putin ja Dmitri Medvedev.
Mallisto > Mallinimet

AQ
C
WA – Walk Around eli ympärikäveltävä vene. Aquador ei ole valmistanut WA-malleja vuoden 2018 jälkeen.
ST – Sport Top:  pitkä, avattava kangaskatto, joka ulottuu takakannen päälle
DC
HT –  Hard Top
Mallisto > Aquadorin mallisto v. 2022

25 DC
28 DC
25 HT
28 HT
35 AQ – Vuonna 2017 julkaistun mallin kehitystyö kesti neljä vuotta ja maksoi 1,6 miljoonaa euroa. Mallin on muotoillut Espen Thorup ja se edustaa aikaisempaa kulmikkaampaa tyylisuuntaa.
Mallisto > Aikaisempia malleja

21 wa
22 C – MV-Marin kehitti Finnsport 650 AC:n ja Jurmo Cabinin risteytyksen, malli 6600 FC:n, jolle ennustettiin hyvää menestystä, kun se julkistettiin vuonna 2006. Venetyypissä neljän hengen asuintilat pyrittiin sovittamaan alle seitsenmetriseen veneeseen. Vuonna 2010  Bella-Veneet julkisti kilpailevan mallin Aquador 22 C:n, joka oli MV-Marinin veneen lähes identtinen kopio. Markkina jäi näiden kahden kaupaksi. Mutta markkina siirtyi taantumaan, eivätkä ostajat kiinnostuneet kummankaan valmistajan malleista.  MV-Marin teki konkurssin marraskuussa 2011. Bella-veneet osti konkurssipesän, mutta lopulta kummankin valmistajan veneet katosivat markkinoilta.
23 wa
23 dc
23 ht
25 wae
25 c
26 ht
26 dc
28 c
28 ht – voitti vuonna 2009 oman kokoluokkansa kilpailun (alle 45 jalkaa) Englannin venenäyttelyssä.
28 dc
30 ST
32 c
33 ht
35 ST
Jälleenmyyjät

Heinäkuun alussa Aquadoria myyvä Vator ilmoitti, että se hakeutuu konkurssiin, mutta myy aquadoreja vielä vähän aikaa. Sen sijaan Astrum Vene, joka myy Aquadoreja, investoi erittäin paljon.
Aiheesta muualla

Aquador Boats
Bella Boats
Aquador 26 HT
Aquador 26 DC
Aquador 25 WA
Anu Partanen

Anu Partanen vuonna 2016.
Anu Partanen (s. 1975) on Yhdysvalloissa useita vuosia asunut suomalainen toimittaja. Hänellä on ollut Yhdysvaltain kansalaisuus vuodesta 2013. Partanen muutti takaisin Suomeen vuonna 2018 ja työskentelee toimittajana tammikuussa 2025 aloittaneessa Uusi Juttu -verkkomediassa.
Anu Partasen kirjoittama kirja The Nordic Theory of Everything – In Search of a Better Life julkaistiin HarperCollins-kustantamon kautta Yhdysvalloissa kesällä 2016. Kirja pääsi O Magazinen julkaisemalle The Best Books of Summer -listalle kesäkuussa 2016. Book Marksin neljän arvostelun otoksen mukaan se sai yhdysvaltalaisilta kriitikoilta pääasiassa negatiivisia arvosteluita. Teos ilmestyi suomeksi keväällä 2017 Tammen julkaisemana.
Maaliskuussa 2016 Partasen artikkeli ”What Americans Don’t Get About Nordic Countries” julkaistiin The Atlantic -lehdessä.
The Atlanticin lisäksi Partanen on kirjoittanut muun muassa The New York Timesiin ja Suomessa Imageen sekä Helsingin Sanomiin. Ennen Yhdysvaltoihin muuttoaan hän kuului Pressiklubi-ohjelman journalistijäseniin Yle TV2 -kanavalla. Hän osallistuu Yle TV1:n Ylen aamun Jälkiviisaat-ohjelmaan perjantaiaamuisin.
Partanen on työskennellyt johtavana asiantuntijana konsulttitoimisto Milttonilla ja Nordic West Officessa.
Kirjoja

Partanen, Anu: Pohjoinen teoria kaikesta – parempaa elämää etsimässä. (Alkuteos The Nordic Theory of Everything, suomentanut Sami Heino) Helsinki: Kustannusosakeyhtiö Tammi, 2017. ISBN 978-951-31-7836-9
Tunnustukset

Lumilapio-palkinto 2006, Eurooppalaisesta ihmiskaupasta kertoneesta artikkelista, Image
Aiheesta muualla

Anu Partasen kotisivu
For Generous Parental Leave and Great Schools, Move to Finland (kirja-arvio) The New York Times. 19.7.2016. (englanniksi)
Bernie Sanders on Twitter: "Take a look at what Finland, the happiest country in the world, is doing." 27.4.2018.
| Auktoriteettitunnisteet  |
| --- | --- |
Kansainväliset:  ISNI 2  VIAF 2  WorldCat 
Kansalliset:  Saksa  Suomi (KANTO)  Yhdysvallat  Latvia  Tšekki  Puola 
Henkilöt:  Yle 
Muut:  IdRef
Risto Kuulasmaa

Risto Kuulasmaa (s. 1978) on suomalainen media-alan yrittäjä.
Varhaislapsuudessa Kuulasmaan perhe asui Tampereella, Oslossa, Tukholmassa ja Mäntässä, mutta koko peruskoulu- ja lukioajan Jyväskylän Palokassa. Ylioppilaaksi tulon jälkeen Kuulasmaa opiskeli kulttuuri- ja taidetuotantoa Turun taideakatemiassa ja valmistui maisteriksi Helsingin Sibelius-Akatemian Arts Management -linjalta.
Kuulasmaa työskenteli vuodesta 2001 alkaen yhteensä seitsemän vuotta Duudsonien tuottajana ja strategina. Hän johti Duudsonit tuli taloon -sarjan kehitystyötä ja käsikirjoitusta ja ohjasi vuonna 2010 sarjan ensimmäisen kauden. Vuosina 2010–2014 Kuulasmaa toimi Madventuresin tuottajana ja kehitti Riku Rantalan, Tuomas Milonoffin ja Elise Pietarilan kanssa Docventures-ohjelman.
Kuulasmaa osaperusti vuonna 2014 Tubecon-tapahtuman. Kuulasmaan tuottamia televisio-ohjelmia on palkittu neljällä Kultainen Venla -palkinnolla ja kahdesti Formaatti-Finlandia-palkinnolla.
Risto Kuulasmaa nimitettiin Yleisradion TV:n ja Areenan johtoon tammikuussa 2015.  Hän irtisanoutui Yleisradion palveluksesta helmikuussa 2016 ja palasi Tubeconiin.
Tammikuussa 2016 Optio valitsi Kuulasmaan Suomen 10 vaikutusvaltaisimman viihteen tekijän joukkoon.
Risto Kuulasmaa nimitettiin UNICEF Suomen hallitukseen toukokuussa 2017.
Julkaisut

Kuulasmaa, Risto & Tuominen, Saku: MatkanOpas. Helsinki: Tammi, 2011. ISBN 978-951-31-5993-1
Aiheesta muualla

Jaana Rinteen kirjoittama henkilökuva Risto Kuulasmaasta Helsingin Sanomissa (julkaistu 20.8.2014)
http://kauppapolitiikka.fi/vip-vieraat/digivisionaari-risto-kuulasmaa-uudistaa-televisiota/
| --- | --- |
Auktoriteettitunnisteet: Henkilöt :  Elonet
Gravitaatiokenttä

Gravitaatiokenttä on fysikaalinen kenttä, jonka avulla voidaan kuvata kappaleiden toisiinsa kohdistama gravitaatiovoimia.
Gravitaatiokentän värähtelyt eli gravitaatioaallot muuttavat mitattavissa olevia matkoja.
Jorge Videla

| Jorge Videla |
| --- | --- |
 Virallinen muotokuva (1976).
Argentiinan presidentti
 29. maaliskuuta 1976 – 29. maaliskuuta 1981  
Edeltäjä:  Isabel Martínez de Perón
Seuraaja:  Roberto Eduardo Viola
Henkilötiedot
Syntynyt: 2. elokuuta 1925  Mercedes, Argentiina
Kuollut: 17. toukokuuta 2013 (87 vuotta)  Marcos Paz, Argentiina
Arvonimi: kenraaliluutnantti
Puoliso:  Alicia Raquel Hartridge
Lapset:  Maria Cristina Jorge Horacio  Alejandro Eugenio María Isabel  Pedro Ignacio  Fernando Gabriel Rafael Patricio
Tiedot
Uskonto:  roomalaiskatolisuus
 Nimikirjoitus
Jorge Videla vuonna 1976.
Jorge Rafael Videla Redondo (2. elokuuta 1925 Mercedes, Buenos Aires – 17. toukokuuta 2013) oli argentiinalainen prikaatikenraali ja Argentiinan tosiasiallinen johtaja vuosina 1976–1981. Hän nousi valtaan Isabel Martínez de Perónin syrjäyttäneen kaappauksen myötä. Myöhemmin hänet tuomittiin vankeuteen valtakautensa aikana tehdyistä rikoksista.